Diari Oficial de la Generalitat Valenciana


Sumari del DOGV 8312, del 07-06-2018 (2018/5296)

RESOLUCIÓ de 25 de maig de 2018, de la Conselleria d'Hisenda i Model Econòmic, per la qual s'autoritza generar crèdits al pressupost de les conselleries de Justícia, Administració Pública, Reformes Democràtiques i Llibertats Públiques, programa 141.10, Administració de justícia, i la d'Hisenda i Model Econòmic, programa 121.60, Sistemes d'informació, per ingressos finalistes del Ministeri de Justícia, per import de 898.357,02 euros. Expedient número 07.003/18-027.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8312

Data del DOGV
:   07-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5296


Data del document
:   25-05-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de maig de 2018, de la Conselleria d'Hisenda i Model Econòmic, per la qual s'autoritza generar crèdits al pressupost de les conselleries de Justícia, Administració Pública, Reformes Democràtiques i Llibertats Públiques, programa 141.10, Administració de justícia, i la d'Hisenda i Model Econòmic, programa 121.60, Sistemes d'informació, per ingressos finalistes del Ministeri de Justícia, per import de 898.357,02 euros. Expedient número 07.003/18-027. [2018/5296]  
El Ministeri de Justícia i la Generalitat han subscrit, amb data 18 de desembre de 2017, el conveni de col·laboració pel qual es formalitzen els compromisos financers de l'Acord del Consell de Ministres de 25 d'agost de 2017, en què es va aprovar la distribució del crèdit de 6.000.000 euros en els pressupostos Generals de l'Estat per a 2017 per al Programa de reforma de l'Administració de justícia, i es van assignar a la Comunitat Valenciana 774.943 euros.  
En el conveni s'estableix que el Ministeri lliurarà els fons atenent el que disposa l'article 86.2 de la Llei general pressupostària i que la Generalitat es compromet a:  
- Adquirir elements d'infraestructures de seu o lloc de treball d'usuari necessaris per a la implantació efectiva d'un sistema de gestió processal basat en la tramitació electrònica, tant en òrgans judicials com de fiscalia, elements que podran anar destinats al tractament digital, captura i/o visualització de la informació digital dels expedients.  
  
- Informar el ministeri, abans del 31 de març de 2018, del compliment dels compromisos financers assumits pel conveni.  
La Conselleria de Justícia, Administració Pública, Reformes Democràtiques i Llibertats Públiques, comunica que aquestes actuacions s'han avançat a càrrec del pressupost del programa 121.60, Sistemes d'informació, gestionat per la Direcció General de Tecnologies de la Informació i les Comunicacions, que és la que té les competències en matèria d'innovació tecnològica, sistemes i tecnologies de la informació, tant de la Generalitat com la dels seus organismes autònoms, i proposa generar aquest import en el capítol 6 de l'esmentat programa 121.60, a l'efecte que puguen seguir realitzant-se actuacions que permeten la reforma i modernització de l'administració de justícia, en el marc del programa esmentat.  
D'altra banda i en aplicació de la disposició addicional quinzena de la Llei orgànica 6/1985, d'1 de juliol, del poder judicial, i del Reial decret 467/2006 que regula els depòsits i consignacions judicials en metàl·lic, efectes i valors, el Ministeri de Justícia ha transferit 123.414,02 euros, que d'acord amb les normes anteriors han de destinar-se específicament a sufragar les despeses corresponents al dret de justícia gratuïta i a la modernització i informatització integral de l'Administració de justícia, per la qual cosa la conselleria esmentada proposa generar crèdit per aquest import en el capítol 6 del programa 141.10, Administració de justícia.  
A aquest efecte i en virtut del que disposa l'article 50.b de la Llei 1/2015 d'hisenda pública, del sector públic instrumental i de subvencions i dels articles 21 i 24 de la Llei 22/2017 de pressupostos de la Generalitat per a l'exercici 2018, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 401.09, «Transferències corrents de l'Administració de l'Estat. Finalistes. Àrea de Justícia i Interior», per import de 898.357,02 euros.  
  
Segon  
S'autoritza un augment de crèdit en les aplicacions i pels imports que es detallen a continuació:  
  
Aplicació Import  
36.12.27.950.73.1 774.943,00  
83.80.63.460.24.6 123.414,02  
Total augment despeses 898.357,02  
  
Tercer  
Com a conseqüència dels imports generats es modifiquen en les FP3 dels programes 121.60 i 141.10, les dades relatives a l'aplicació d'ingressos 401.09 que queden establides en els termes següents:  
  
  
Programa 126.10, Sistemes d'informació  
Codi Ingrés Origen / Destinació del finançament Cap. Línia/ Projecte Import  
401.09 Transferències corrents de l'Administració de l'Estat. Àrea de Justícia i Interior. 774.943,00  
 Programa Reforma de l'Administració de Justícia. Conveni 2017. 6 QI380 774.943,00  
  
  
Programa 141.10, Administració de justícia  
Codi ingrés Origen / Destinació del finançament Cap. Línia/ Projecte Import  
401.09 Transferències corrents de l'Administració de l'Estat. Àrea de Justícia i Interior. 123.414,02  
 Dipòsits judicials perduts. Apt. 10, disposició addicional 15 LOPJ.  
 6 QN290 123.414,02  
  
  
València, 25 de maig de 2018.- El conseller d'Hisenda i Model Econòmic: Vicent Soler i Marco.